Narf

280pxNarf d'ar 17 a viz Mae 2014e Mars del Plata, Arc'hantina Anv  Francisco XavierPérez Vázquez Lesanv  « Narf » Ganedigezh  24 a viz Ebrel 1968Silleda, proviñs Pontevedra Marv  15 a viz Du 2016Santiago de Compostela  Micher  KanerSonaozour Binvioù  GitarMouezh  230px  Internet  www.franpereznarf.com (Diell)
Francisco Xavier Pérez Vázquez Faro de Vigo, 15/11/2016 (Silleda, 24 a viz Ebrel 1968 – Santiago de Compostela, 15 a viz Du 2016), brudet evel Narf en deroù – evel ezel eus al laz-seniñ Os Quinindiolas La Fonoteca hag eus Nicho Varullo [http://lafonoteca.net/grupos/nicho-varullo/ La Fonoteca, er strollad c'hoariva Chévere, ha diwezhatoc'h e Psicofónica de Conxo – hag anavet evel Fran Pérez hepken, a voe ur c'haner hag ur sonaozour galizat brudet evit e oberennoù o fersonelezh kreñv hag o orinelezh, pa glaskas kemmeskañ meur a zoare sonerezh e framm ar sonerezh rock. Dot Galicia Sevel sonerezh evit ar c'hoariva hag abadennoù all e voe e greñv, ar pezh a ouezas kemmeskañ gant e berzhioù evel aktour. Galegos Kenlabouret en deus gant kalz arzourien all, kaset en deus e sonerezh tro-dro d'ar bed ha diskouezet en deus e engouestl e sevenadur Galiza El Mundo ; dedennet-bras e oa gant sonerezh Afrika ivez Diário Liberdade.

 Treuz 
Pa oa yaouank-tre c'hoazh e tilojas eus Silleda da Santiago de Compostela, ma voe ezel eus al laz-seniñ Os Quinindiolas hag eus Nicho Varullo, a voe berrbad. Emezelañ a reas er strollad c'hoariva Chévere, hag unan eus diazezerien ar sal Nasa e voe e 1992. Sevel kanaouennoù a reas evit Banda da Nasa hag e kemeras perzh evel aktour e meur a bezh-c'hoari (Máquina total e 1992, Annus horribilis e 1994 hag all) hag e kalz abadennoù Ultranoite. E 1998 e kuitaas ar raktres.

Gant e vignon ar skrivagner hag arzour Xelís de Toro (*1962) e krouas e 1990 an ti-embann pladennoù Spectra, a reas freuz-stal. Gant arc'hant ur priz lennegel bet roet da Xelís e Lugo e 1990 ivez evit e romant Non hai misericordia e c'halljont paeañ evit kammedoù kentañ Os Quinindiolas ha Nicho Varullo koulz hag evit sonerezh ar pezh Río Bravo (1990) gant ar strollad Chévere. E 1998 e tiazezas al laz Psicofónica de Conxo gant tud hag o devoa kenlabouret gantañ a-raok La Voz de Galicia, 17/05/2000.

Goude un hir a veaj e bed ar sonerezh e krouas Fran Pérez, e 2004, ar meizad a anvas Narf ("Fran" war an tu gin, a dalveze kement ha "pivelezh nevez evit ur soner fourgasus hag a furch al lusk hag ar glotadouriezh") ; plijout a rae dezhañ en em ginnig evel cancionista, sonaozour El País, 23/11/2007. Tri albom a reas en e unan, hag gant meur a arzour all e kenlabouras.
Gant Jabier Muguruza ha Miquel Gil e leurennas Mundo Café (2005), anezhi un abadenn hag a vode ar sonerezh hag al lennegezh El País, 19/05/2005, ur raktres hag a voe embannet e stumm ur bladennASIN : B000HOLWUQ.
Gant al laz Timbila Muzimba eus Mozambik e voulc'has ar raktres sevenadurel Bumba e 2006, hag a gemmeskas sonerezh Narf ha hengoun ar boblad Chopi El Correo Gallego, 10/05/2006 ; tremen dek vloaz e padas ar raktres, a echuas gant Da Zigala a Zemambiquo e 2016 hag a voe eil rann Bumba El Correo Gallego, 19/10/2016.

Dre zegouezh e kejas ouzh ar c'haner ha sonaozour Ginean Manecas Costa (* 1967) en ur gwiskva e Cantos na Maré, ur festival etrebroadel portugalek e Pontevedra, hag e tivizjont labourat kevret ; an albom Aló Irmao! e voe frouezhenn ar c'henlabour-se e 2010 Cancineros, 28/10/2010ASIN : B003VCD5EW ; ar bladenn a dizhas an niverenn 1 e Top Ten RDP-AfricaRádio e Televisão de Portugal en Afrika.. e miz Eost 2010, ma chomas e-pad teir sizhunvezh.

Gant Francisco "Quico" Cadaval Ayaso (*1960) e kinnigas an arvest Obrigado! ("Trugarez deoc'h !"), ma veze kemmesket keleier bed ar sonerezh hag ar c'heleier hollek. Ha diwar e genlabour gant ar ganerez Uxía Senlle (* 1962) e voe ganet an albom Baladas da Galiza imaxinaria e 2015 Lec'hienn ofisiel an albom.

E festival Liet-Lavlut, gouestlet d'ar yezhoù minorelaet en Europa ha dalc'het e 2006 en Östersund (Sveden) e c'hounezas Narf an eil priz gant an dodenn Santiago Galicia Hoxe, 13/10/2006, a glever en albom Tótem (2007), anezhañ e eil albom soloASIN : B01AB9KMGG E miz Kerzu 2008 e voe sonet Tótem gant Fran Pérez ha Juan Ramos – anezhañ unan eus izili Os Quinindiolas – e Delhi (India() hag e Kathmandu (Nepal) Galicia Hoxe, 14/12/2008.
E 2008 ivez e sonas er festival Câmbio Sonoro e Recife (Brazil) Prefeitura do Recife, 13/03/2008 Gant Manecas Costa ha Timbala Muzimba e voe e Festival d'Agosto Maputo, kêr-benn Mozambik, ma sonas e meur a abadenn Vieiros, 13/08/2008.

E 2010 e kemerjont perzh en 9 Mercado Cultural e Brazil evit kinnig Aló Irmao! e Jequié, São Paulo ha Salvador, ha neuze e Porto Alegre ha Buenos Aires kent seniñ asambles adarre e London da geñver The City of London Festival d'ar 25 a viz Mezheven The World Music Meetup, 22/06/2010.
Kentaenn an arvest Atlántic@s, ma sonas Fran Pérez gant an arzourien c'halizat Uxía, Rosa Cedrón ha Budiño, a voe e Mar del Plata e-kerzh ar MICSUR (Mercado de Industrias Culturales del Sur) e miz Mae 2014{{es]  Galicia en el Mundi, 23/05/2014 Kas a reas e sonerezh da veur a festival er bed a-bezh, evel e 5 Antídoto São Paulo e miz Mae 2010 Programa VAI, BAFIM Buenos Aires AGADIC, hag ivez e Niterói, Rio de Janeiro, Kuba Concello de Santiago, Ginea-Bissau, Warszawa, Brighton, Barcelona, Sevilla, Kraków ha Newcastle Central Folque]</ref>.

Tremen tregont sonerezh orin zo bet savet gant Narf evit pezhioù-c'hoari gant meur a strollad e Galiza hag e Portugal, evel ar c'hoarigan arnodel Resaca (1996) e gomzoù savet gant Pepe Sendón, unan eus izili-diazez ar sal Nasa bloaz kentoc'h Teatro.es, A boa persoa de Sezuán Bertolt Brecht (2008) Centro dramático galego ha Salomé Oscar Wilde (2010) Centro dramático galego evit ar Centro Dramático Galego, hag A Queima do Judas ("Loskidigezh Judaz") evit Trigo Limpo teatro ACERTAssociação Cultural e Recreativa de Tondela, a vez lidet bep bloaz e Tondela (Portugal) d'ar Sadorn Santel ; Narf e voe rener sonerezh an arvest-se adalek 2000 betek 2015Musica en galego.

Unan eus aktourien ar pezh-c'hoari A ópera dos tres reás (2011) e voe, ma c'hoarias perzh Deotorto an troubadour dall dindan renerez Quico Cadaval evit ar Centro dramático galego Centro dramático galego.
Evit a sell ouzh ar c'hleweled e voe Fran Pérez sonaozour ar gontadenn liesvedia O labirinto dos soños evit ar vugale, skrivet ha renet gant Pepe Sendón Cultura galega ; ur stirad skinwel e voe e 2004.

 Marv 
Etre miz Meurzh ha miz Ebrel 2016 e voe Narf e-pad 4O devezh e Stadoù-Unanet Amerika evit kinnig e bladenn diwezhañ, Baladas da Galiza imaxinaria, savet gantañ hag Uxía<ref> [https://galego.lavozdegalicia.es/noticia/santiago/2016/04/12/uxia-narf-span-langgl-ee-uu-quedan-fascinados-coa-cultura-galegaspan/0003_201604S12C10994.htm La Voz de Galicia, 12/04/2016. E miz Gwengolo, diwar ali ur mezeg, e nullas ur sonadeg e Ribeira en abeg ma oa bresk e yec'hed. Sonadegoù all avoe ampellet, e Bilbao, Madrid, Manresa (Katalonia) ha Barcelona. Daoust da gement-se e voe e sonadegoù diwezhañ e Santiago de Compostela gant Timbila Muzimba evit kinnig ar raktres Bumba II : Da Zigala a Zemambiquo d'an 22 ha 23 a viz Here.
Mervel a reas diwar ar c'hankr d'ar 15 a viz Du 2016, oadet48 vloaz El Progreso, 15/11/2016.

Enor a voe rentet d'an arzour e Pazo da Cultura Pntevedra d'ar 14 a viz Genver2017 da geñver 13 Festival Internacional da Lusofonía "Cantos na Maré" Diario de Pontevedra, 12/01/2017.
Un delwenn arem a voe staliet e Boiro d'ar 10 a viz Mezheven 2017.

 Pladennlennadur 
An holl : kenderc'het gant Antonio Vásquez (Asisí Producións).
Gant Os Quinindiolas
 Os Quinindiolas (1991, embannet e 2009 gant A Regueifa Plataforma)
Gant Nicho Varullo
 Nicho Varullo (Spectra, 1991).
Gant Psicofónica de Gantxo
 Psicópolis (Fortes & Rangel, 2001)
 Extramundi (Madame Mir, 2002)
Gant Jabier Muguruza ha Miquel Gil
 Mundo café (Gintonic, 2005)
Gant Manecas Costa
 Aló irmao! (Cartafol/Falcatruada, 2010) (DVD - War al leurenn)
Gant Uxía Senlle
 Baladas da Galiza imaxinaria (Damadriña, 2015)
Evel Narf, en e unan
 Directo en Compostela (Changüi, 2004) (Waral leurenn)
 Tótem (Falcatruada, 2007).
 Nas tardes escuras (El Patito Editorial, 2013)
 Er c'hleweled 
Evel sonaozour sonerezh orin
 O Labirinto dos Soños, kontadenn liesvedia evit ar vugale (Grandola Nova, 2002)
 O Labirinto dos Soños: Ventura na Illa de Hypnos, stirad skinwel (Grandola Nova, 2004)
 Galicia Une, teulfilm (Nordesía Producións, 2006)
 Móvete, klip videoclip evit Xunta de Galicia (Atlantis, 2007)

 Labourioù all 
 Canción das árbores danzantes, oberenn sinfoniek goulennet gant Xunta de Galicia da geñver anvidigezh ar c'hadoriad Touriño (2005)
 Noite de estrelas, dodenn enrollet en álbom Manifesto Dobarrista en enor d'ar c'haner hag aktour galizat Andrés do Barro (1947-1989) (Falcatruada, 2007)
 Sonerezh ar bajenn web Golfiño, bannoù-treset (El Patito Editorial, 2007)
 Sonerezh ar bajenn web Universo Galimatías, bannoù-treset (El Patito Editorial, 2009)

 Liammoù diavaez 

  Camiño a Santo André de Teixido
  Cancioneiro de San Andrés – Kantik da sant Andrev

 Notennoù 

Rummad:Sonerien Galiza
Rummad:Kanerien Galiza
Rummad:Ganedigezhioù 1968
Rummad:Marvioù 2016